stanford-oval/wikipedia huggingface dataset:
Todos Me Miran
הצלחה מסחרית

בשבוע צאתו, נכנס השיר למקום ה-32 במצעד השירים הלטיניים. בשבוע שלאחר מכן, ירד למקום ה-49. לאחר מכן, זכה להצלחה כאשר עלה שנים עשר מקומות. השיר שהה במצעד במשך ארבעה שבועות רצופים. במצעד האירפליי הלטיני נכנס למקום ה-32 גם כן. גם שם שהה במשך ארבעה שבועות. במצעד שירי הפופ הלטיניים נכנס היישר אל המקום ה-18. השיר זכה להצלחה רבה במצעד, כאשר הצליח לשהות בו במשך עשרה שבועות. במצעד שירי הפופ הלטיניים (קהל) הגיע למקום ה-21, תוך שהצליח לשהות במצעד במשך כמה שבועות גם כן. בספרד לא זכה השיר להצלחה רבה, כאשר הגיע למקום ה-50 בלבד במצעד השירים הרשמי של המדינה.
ביוטיוב זכה השיר להצלחה כאשר כל גרסאותיו צברו למעלה מ-100 מיליון צפיות. הווידאו קליפ הרשמי שלו צבר למעלה מ-90 מיליון צפיות. קליפ נוסף צבר למעלה מ-18 מיליון צפיות. כמה שנים לאחר צאתו, עלה לרשת הזרמת המדיה ספוטיפיי, תוך שהצליח לצבור שם למעלה מ-36 מיליון השמעות. בכך הפך לאחד משיריה המצליחים ביותר של טרווי ברשת הזרמת המדיה הזו.
וידאו קליפ

הווידאו קליפ הרשמי של השיר הועלה לערוץ היוטיוב של גלוריה טרווי ב-19 ביוני 2016, עשר שנים מצאתו המקורית. בתחילת הקליפ, ניתן לראות גבר ואישה רוקדים טנגו. בפתאומיות, מטיח הגבר את האישה ברצפה ובורח, תוך שהוא משאיר אותה שם לבדה. לאחר מכן, מתחלפת הסצנה וניתן לראות כי אותה האישה היא בעצם גבר, שהייתה לבושה כדראג קווין. אותו הגבר יושב מול אביו ומתחיל לבכות לאור מה שקרה. אביו לא מייחס לכך חשיבות ומסתכל עליו במבט מבויש.
בהמשך, ניתן לראות את אותו הגבר יושב מול מראת האיפור שלו. הוא מתחיל להתאפר, חובש פאה, עונד עגילים ובא לצאת לדרכו בזמן שאביו גוער בו שלא ימשיך להתלבש כדראג קווין ושעדיף לו להישאר בבית. לאורכו של הקליפ, ניתן לראות הבזקים מהירים מתוך סצנה בה טרווי נמצאת לבדה, כשלהבות של אש מאחוריה. כאשר הדראג קווין יוצאת אל הרחוב, המצלמה מתמקדת בפרצופיהם של האנשים שמביטים בה. כל אותם האנשים מסתכלים עליה ובזים לה, תוך שכמה מהם זורקים לעברה הערות שונות וצוחקים עליה.
בסוף הקליפ, ניתן לראות מועדון בו הדראג קווין מופעה כששתי רקדניות רוקדות לצידה. נכון לאפריל 2021, מונה הצפיות של הקליפ עומד על למעלה מ-75 מיליון צפיות.
הופעות

גלוריה טרווי ביצעה את השיר בלמעלה מ-60 הופעות שונות, תוך שהוא נחשב לשירה השני המבוצע ביותר במהלך הקריירה שלה. כמו כן, היא ביצעה אותו במהלך כל שנה מאז שנת צאתו (פרט לשנת 2009). בשנת 2007, ביצעה אותו במהלך טקס פרסי ה-Lo Nuestro. הייתה זו הפעם הראשונה מאז שנת 1993, בה הופיעה בטקס הפרסים הזה. באותה השנה, ביצעה את השיר בתוכנית הטלוויזיה של סוסנה חימנז "Susana Giménez". במהלך ההופעה, רקדו עם טרווי כמה דראג קווינס, תוך שהיא עצמה לבשה שמלה אדומה. ההופעה נחשבת לאחת מהזכורות ביותר שהתקיימו במהלך תוכנית הטלוויזיה של חימנז וזאת, לאור העובדה שהיא צברה למעלה מ-4 מיליון צפיות. בשנת 2009, ביצעה את השיר ביחד עם אדית גונזלס, פטרישיה נאבידד ואדריאנה פונסקה במסגרת תוכנית הטלוויזיה "נשים רוצחות".
בשנת 2012, הופיעה טרווי עם השיר במסגרת הוצאת אלבום ההופעה השני שלה, Gloria En Vivo. בשנת 2016, הופיעה עם מחרוזת בשם "I Will Survive" / "Todos Me Miran", במסגרתה ביצעה קטעים משירה של גלוריה גיינור וקטעים מהשיר שלה. ההופעה הפכה לוויראלית כאשר צבר למעלה מ-6.5 מיליון צפיות. בהמשך, נכללה ההופעה באלבום ההופעה השלישי שלה, Inmortal. בשנת 2015, הוציאה את אלבום האולפן העשירי שלה El Amor, במסגרתו יצאה לסיבוב ההופעות, "El Amor World Tour". במהלך סיבוב ההופעות, ביצעה את המחרוזת "I Will Survive" / "Todos Me Miran" בשנית, בהופעה שהתקיימה ב-16 ביולי 2016 במקסיקו.
בשנת 2019, הוציאה טרווי את אלבום האולפן השנים עשר שלה Diosa de la Noche, במסגרתו יצאה לסיבוב ההופעות, "La Diosa de la Noche Tour". במהלך סיבוב ההופעות, ביצעה את השיר מספר פעמים.
מורשת

בשנת 2018, מגזין הבילבורד ביקש ממפורסמים רבים הקשורים לתרבות הפופ לכתוב "מכתב אהבה" עבור קהילת הלהט"ב, לרגל חודש הגאווה. בעקבות השפעתו הרבה של השיר, נחשבת טרווי לחלק בלתי נפרד מהקהילה ועל כן, התבקשה גם היא לכתוב מכתב, בו אמרה כי:
נלחמתי כל כך קשה כדי להמשיך ולהיות שונה. עשיתי זאת כדי להראות שעמוק בפנים כולנו אותו הדבר! מגיל צעיר מאוד ראיתי שקיימת אפליה רבה. אני חושבת שזו דוגמה לגישה אנושית שיש למגר. אני חייבת לציין כי האפליה בעיניי היא אחת מהגורמים למלחמות ולריבים!
אני מזדהה עם קהילת הלהט"ב מכיוון שאני והיא כאחד, סובלים מדחיות, אי-שוויון ועוד. אני חושבת שקהילת הלהט"ב נרדפת על ידי האנשים "הנורמליים" \ "הממונים" בדיוק כמו שקרה ליהודים, לאנשים השחורים, לנשים, להודים ולנוצרים. קהילת הלהט"ב מלאה באמנים גדולים, אינטלקטואלים מדהימים, מדענים ורופאים רגישים, אך מעל לכל, ילדים, אחים וחברים המהווים משפחות סולידיות. זה גם מה שהופך את העולם הזה ליפה יותר!
בנוסף לכך, אני מזדהה עם המאבק הייחודי של הקהילה, מכיוון שהיא תמכה בי ברגעים הקשים ביותר שהיו לי במהלך הקריירה שלי...! אני רוצה לציין שאם היום מישהו יחפש לבקר אותי או את הקריירה שלי, אני אגיד לו שקהילת הלהט"ב עזרה לי לקום ולהמשיך אותה... בסופו של דבר... כולם מסתכלים עלינו! (ארמז לשיר "Todos Me Miran")
אוהבת אתכם בכל ליבי!
אלבומים שבהם מופיע השיר

בשנת 2006, יצא אלבום ההופעה הראשון של טרווי, La Trayectoria. השיר יצא כסינגל השני מתוכו. בשנת 2007, הוציאה את אלבום הווידאו Más Allá de la Trayectoria, בו נכלל השיר. בספטמבר 2008, יצאה מהדורת הדלוקס של אלבום האולפן השביעי שלה, Una Rosa Blu. השיר נכלל במהדורת הדלוקס של האלבום בלבד ולא נכלל במהדורתו הרגילה. בשנת 2009, יצא אלבום האוסף 6 Super Hits, בו נכלל השיר. בשנת 2012, יצא אלבום ההופעה השני שלה Gloria En Vivo, בו נכלל השיר. בהמשך, הוציאה את אלבום ההופעה השלישי שלה, Inmortal. השיר נכלל רק במהדורת הדלוקס של אלבום ההופעה.
בשנת 2017, הוציאה טרווי ביחד עם אלחנדרה גוזמן את האלבום המשותף, Versus. במסגרת האלבום, הוקלט השיר מחדש על ידי השתיים. באותה השנה, יצא אלבום ההופעה הרביעי שלה Versus World Tour, בו נכלל השיר. השיר לא יצא כסינגל מתוך אף אחד מהאלבומים שצוינו לעיל, פרט לאלבום ההופעה, La Trayectoria.
גרסאות כיסוי ושימושים

במרוצת השנים, בוצע השיר על ידי עשרות אמנים שונים, תוך שנעשו לו רמיקסים שונים:
בשנת 2007, שודרה אופרת הסבון "Amor por accidente", אשר השתמשה בשיר כשיר הנושא שלה. השיר הושמע בכל תחילת פרק.
בשנת 2012, הוציאה הזמר-יוצר הארגנטינאי קרלוס קאסלה, גרסת כיסוי לשיר במסגרת הפרויקט "Canciones de Mujer".
בשנת 2013, הקליטה הזמרת-יוצרת האורוגוואית נטליה אוריירו את השיר, תוך שהוציאה אותו כסינגל. בנוסף לכך, הוציאה לו וידאו קליפ כדי לקדם אותו.
בשנת 2013, הופיעה הזמרת הספרדייה מלודי עם השיר, במסגרת תוכנית הטלוויזיה "Tu Cara Me Suena". ההופעה זכתה להצלחה ונצפתה למעלה מ-6 מיליון פעמים.
בשנת 2015, ביצעה הדראג קווין פאבל ארמבולה את השיר, ביחד עם גלוריה טרווי.
בשנת 2016, ביצעה הזמרת אנדרה קנטה את השיר, במסגרת תוכנית הטלוויזיה "The Voice".
בשנת 2017, ביצעה הזמרת והשחקנית רג'ינה אורוזקו את השיר.
בשנת 2017, הדראג קווין האוסטרלית טראוויס סקוט עשתה ליפ סינק לשיר, במסגרת חצי הגמר של תוכנית הטלוויזיה "Tú sí que vales".
בשנת 2017, ביצעה הזמרת-יוצרת המקסיקנית אלחנדרה גוזמן את השיר. גרסתה צברה למעלה מ-9.5 מיליון צפיות.
בשנת 2018, ביצעה הזמרת-יוצרת האמריקאית קאלי אוצ'ס, את השיר מספר פעמים במהלך סיבוב ההופעות השני שלה, "In Your Dreams Tour".
בשנת 2018, בוצע השיר במסגרת תוכנית הטלוויזיה הארגנטינאית "Combate".
מיקומי שיא

|   ‏‏‏  מצעדים ודירוגים (2006–2007)> מדינה |   ‏‏‏  מצעדים ודירוגים (2006–2007)> מצעד |   ‏‏‏  מצעדים ודירוגים (2006–2007)> מיקום שיא |   ‏‏‏  מצעדים ודירוגים (2006–2007)>  |
| --- | --- | --- | --- |
|  ארגנטינה | ארגנטינה הוט 100 | 6 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הפופ הלטיניים | 18 |  |
|  ארצות הברית | מצעד שירי הפופ הלטיניים (קהל) | 21 |  |
|  ארצות הברית | מצעד השירים הלטיניים | 32 |  |
|  מקסיקו | טופ 100 – מקסיקו | 1 |  |
|  ספרד | PROMUSICAE | 50 |  |
Wobi

| --- | --- |

 נתונים כלליים
 סוג:  ביטוח ופיננסים
 תקופת הפעילות:  2010–הווה (כ־14 שנים)
 שליטה בחברה:  White Mountain LTD
 מוצרים עיקריים:  מנוע השוואת מחירי פוליסות ביטוח
 מנכ"ל:  ערן אורן
 עובדים:  210[דרוש מקור]
  
 http://www.wobi.co.il
 
אתר Wobi (וובי) הוא אתר אינטרנט המשווה מחירי ביטוח באינטרנט ומאפשר רכישה מקוונת של פוליסות ביטוח.
האתר מספק שירותים בתחומים הפיננסים והביטוח ובכללם ביטוח רכב, ביטוח דירה, ביטוח נסיעות לחו"ל, פנסיה, השוואת הלוואות ואיתור כספים אבודים.
האתר עובד בשיתוף פעולה עם חברות הביטוח בישראל ומתווך בין המבוטח וחברות הביטוח.
האתר מופעל על ידי וובי סוכנות לביטוח בע"מ, סוכנות הביטוח המקוונת הראשונה בישראל, ופועלת ברישיון של המפקח על הביטוח של מדינת ישראל.
היסטוריה

אתר wobi הוקם בשנת 2010 על ידי קבוצה של אנשי ביטוח ואינטרנט, אשר מטרתם הייתה להקים שירות אשר ישווה בין פוליסות הביטוח השונות ויאפשר את רכישתן בצורה מקוונת.
החברה, החלה את דרכה בתחום ביטוחי הרכב כאשר בשנת 2011 הקימה אתר שאפשר לראשונה לרכז, להשוות ולרכוש פוליסות ביטוח באופן מקוון. לאחר מכן אפשרה הסוכנות לרכוש סוגי ביטוחים נוספים.
בשנת 2017 השיקה החברה מנוע חיפוש השוואתי לתחום ביטוחי הבריאות, במטרה להנגיש למבוטחים מידע ולהפחית סיכוי לכפילויות ביטוח.
היסטוריה > פרשיות

בשנת 2017 נטען שמנוע השוואת מחירי הביטוח של Wobi מנוצל למלחמה בתחרות. נטען כי חברות הביטוח משתמשות במידע שמעביר להן אתר וובי כדי לדווח לסוכנים על לקוחות שמעוניינים לעזוב. בעקבות הפרשה, הנושא הועבר לבחינת המפקח על הביטוח.
בהמשך אותה שנה, בעלת השליטה באתר וובי, חברת הביטוח וויט מאונטיין האמריקאית, הדיחה את המייסד והמנכ"ל שרון גילר, בחשד כי במשך שנים העביר לה נתוני הכנסות מנופחים בהיקף של עשרות מיליוני שקלים במטרה להגדיל את השכר והבונוסים שלו. בהמשך לכך, פורסם ב"כלכליסט" כי חברת הביטוח כלל, ששיווקה באתר של וובי ביטוחי רכב ובריאות, הגישה תלונה במשטרה נגד גילר בטענה כי זייף מסמכים בנוגע לתשלומים שהיא העבירה לוובי, והציג בהם נתונים מנופחים.
היסטוריה > פעילות בשוק הפיננסים

בשנת 2015 החלה החברה לפעול בתחום הפיננסי, באמצעות הכלי סטטוס פנסיוני המאפשר לכל חוסך לפנסיה לראות את מצב הפוליסה שלו. החברה הייתה הראשונה לאמץ את דו"ח ועדת שטרום, שאחת מהמלצותיו היא לאפשר לצרכן להשוות ולרכוש מוצרים פיננסיים וביטוחיים באופן מקוון.
בשנת 2017 השיקה wobi אגרגטור (מנגנון לאיסוף מידע) להשוואה בין ביטוחי הבריאות התואם את הרפורמה של המפקחת על הביטוח.
באותה השנה הושק מנוע להשוואת תנאי הלוואות.
בעלות והחזקות

בסוף שנת 2012, חברת רוביקון רכשה כ-50% מהחברה, ובתחילת 2013 הגדילה את החזקותיה ל-75%.
בפברואר 2014 רכשה ענקית הביטוח האמריקאית White Mountains Insurance Group (אנ') כ-50% מהחזקות החברה ולאחר מכן השלימה רכישה של גרעין השליטה תמורת 40 מיליון שקל.[דרוש מקור]
בשנת 2015 השלימה החברה רכישה של 90% מאחזקת וובי.
בשנת 2017, החברה עברה לבעלות מלאה של חברת White Mountains.
הערות שוליים

↑  אפרת אהרוני, ‏בדיקת "גלובס": רק 5% מהגולשים רוכשים ביטוח באינטרנט, באתר גלובס, 28 בנובמבר 2011
↑   אסא ששון, המהפכה הדיגיטלית בביטוח: זיהוי כפילות בביטוחי בריאות, ודו"חות פנסיה בסלולרי, באתר TheMarker‏, 28 בפברואר 2017
↑  רחלי בינדמן, מנוע השוואת מחירי הביטוח Wobi מנוצל למלחמה בתחרות, באתר כלכליסט, 21 במרץ 2017
↑  גולן חזני ורחלי בינדמן, כלל ביטוח הגישה תלונה במשטרה נגד המנכ"ל המודח של אתר וובי, באתר כלכליסט, 19 באוקטובר 2017
↑  רון שטיין, ‏לא רק ביטוח כללי: אתר וובי יספק מידע על החיסכון הפנסיוני, באתר גלובס, 18 במרץ 2015
↑   מיכאל רוכוורגר, אתר וובי: הראשון ליישם את המלצות ועדת שטרום, באתר TheMarker‏, 20 בדצמבר 2015
↑  מנוע חיפוש חדש של Wobi יסייע בהשוואת ביטוחי בריאות, באתר וואלה, 1 במרץ 2017
↑  Wobi תשיק מנוע השוואתי למבקשי הלוואות, באתר www.anet.co.il
↑   אסא ששון, רוביקון תשקיע 15 מיליון שקל בסוכן ביטוח אינטרנטי, באתר TheMarker‏, 12 בנובמבר 2013
↑  רחלי בינדמן, בלעדי לכלכליסט הסיבוב של רוביקון: אתר השוואת מחירי הביטוח וובי הגדיל שוויו פי 4 בתוך שנה, באתר כלכליסט, 12 במאי 2015
Viasat Explore

| --- | --- |

 פרטי הערוץ
 מדינה:  שוודיה 
 תאריך השקה:  6 בינואר 2002
 בעלות:  Viasat
 שפה:  אנגלית
 פורמט תמונה:  16:9, SDTV, HDTV
 אתר רשמי
 
סמליל הערוץ בין השנים 2009-2014
Viasat Explore הוא ערוץ טלוויזיה בבעלות חברת Viasat. הערוץ עוסק בסרטי תעודה על חיות בר, ספורט, הרפתקאות, נסיעות וטכנולוגיה. מטה הערוץ נמצא במטה חברת Viasat, בלונדון. הערוץ התחיל את שידוריו במדינות סקנדינביה ואחרי כמה שנים התרחב לשווקים רבים במזרח אירופה והמדינות הבלטיות עם כתוביות מתאימות.
הערוץ הושק בינואר 2002 כערוץ המיועד למדינות סקנדינביה. ב-1 בנובמבר 2003 הוא הרחיב את שידוריו לאוקראינה, רוסיה, קזחסטן, אסטוניה, לטביה, ליטא, מולדובה, בלארוס, הונגריה, פולין, רומניה ובולגריה.
הערוץ לא מפיק תוכניות בעצמו אלא רוכש תוכן מגופי הפקה אמריקאיים ואירופאיים.
הערוץ משדר כיום 24 שעות ביממה והמתחרים העיקריים שלו הם ערוץ דיסקברי וערוץ נשיונל ג'יאוגרפיק. מאז 2012, Viasat Explore, יחד עם ערוצים אחים, Viasat History ו-Viasat Nature, משדרים באיכות HD לצד שידור ב-SD. כמו ערוצי Viasat אחרים, עבר מיתוג מחדש באפריל 2014, כאשר הוא שינה את הסמליל שלו והחליף את האות "X" באות "E".
שידורי הערוץ

Viasat Explore החל לשדר בסקנדינביה (שוודיה, דנמרק, פינלנד ונורווגיה) בשנת 2002, ובשנת 2003 החל להתרחב לשווקים נוספים. נכון לאוקטובר 2017 הערוץ משדר במדינות הבאות:
סקנדינביה - דנמרק, פינלנד, נורווגיה ושוודיה.
מזרח אירופה - אוקראינה, אסטוניה, בלארוס, לטביה, ליטא, מולדובה ורוסיה.
מרכז ומזרח אירופה - בולגריה, הונגריה, פולין, צ'כיה ורומניה.
ראו גם

Viasat Nature
Viasat History
Viasat Sport (שוודיה)
Viasat
| ערוצי טלוויזיה בשוודיה |
| --- | --- | --- |
| SVT | SVT1 • SVT2 • SVT24 • SVT Barnkanalen • Kunskapskanalen • SVT World |  |
| MTG | TV3 • TV6 • TV8 • TV10 • Viasat Film • Viasat Film Family • Viasat Film Action • Viasat Film Comedy • Viasat Film Hits • Viasat Series • Viasat Sport • Viasat Fotboll • Viasat Motor • Viasat Hockey • Viasat Golf • Viasat Nature • Viasat Explore • Viasat History • Viasat Ticket |  |
| TV4 | TV4 • Sjuan • TV12 • TV4 Film • TV4 Fakta XL • TV4 Sport • TV4 Guld • TV4 Komedi • C More Entertainment |  |
| Discovery | Kanal 5 • Kanal 9 • Kanal 11 • יורוספורט 1 • יורוספורט 2 • TLC • Animal Planet Nordic |  |
| Viacom | MTV • קומדי סנטרל • ניקלודיאון • ניק ג'וניור • Nicktoons |  |
| שירותי טלוויזיה | Viasat • Canal Digital • Boxer TV Access • Com Hem • Tele2 • Tele2Vision • Telia Digital-tv • UPC |  |
אודמורטית

| --- | --- |
 מדינות:  רוסיה
 אזורים:  מזרח אירופה
 דוברים:  כ-450,000
 שפת אם:  כ-450,000
 כתב:  אלפבית קירילי
 משפחה:  אוּראלית פרמית אודמורטית
 לאום:  אודמורטיהאודמורטיה
 ארגון:  אין
 מוסד:  אין מוסד רשמי
 קוד שפה:  udm 
 קוד ISO 639-2:  udm 
 קוד ISO 639-3:  udm 
 ראו גם:  שפה • כתב • רשימת שפות
 
אוּדְמוּרְטִית (удмурт кыл; ברוסית: Удмуртский язык) היא שפה אוראלית המדוברת על ידי האודמורטים ברפובליקה אודמורטיה שבפדרציה הרוסית, שם היא שפה רשמית לצד הרוסית. היא כוללת אוצר מילים שאול רב בעיקר מן הרוסית והטטרית, אשר השפיע גם על הפונולוגיה והתחביר של השפה. מילים רבות הקשורות לטכנולוגיה, מדע ופוליטיקה שאולות מרוסית.
הגיית השפה וכתיבתה

נכתבת באלפבית קירילי בתוספת חמש אותיות (Ӝ/ӝ, Ӟ/ӟ, Ӥ/ӥ, Ӧ/ӧ, Ӵ/ӵ).
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
|  | וילוני | וילוני | חכי | חכי | מכתשי־חכי | מכתשי־חכי | בתר־מכתשי | בתר־מכתשי | מכתשי | מכתשי | שפתי (־שִנִּי) | שפתי (־שִנִּי) |
| אפי | ŋ |  | ɲ |  |  |  |  |  | n |  | m |  |
| סותם | g | k |  |  |  |  |  |  | d | t | b | p |
| מחוכך |  |  |  |  | ʥ | ʨ | ʤ | ʧ | ʣ | ʦ |  |  |
| חוכך |  | x |  |  | ʑ | ɕ | ʒ | ʃ | z | s | v | f |
| מקורב (צדי) |  |  | j |  |  |  |  |  |  |  |  |  |
| מקורב (צדי) |  |  | ʎ |  |  |  |  |  | l |  |  |  |
| רוטט |  |  |  |  |  |  |  |  | r |  |  |  |
* מוגבלים למילים שאולות ומוחלפים מסורתית ב-/p ʨ k/ בהתאמה
שילוט דו-לשוני ברוסית ובאודמורטית
Workgroup

Workgroup (מילולית מאנגלית: קבוצת עבודה) הוא המונח בו משתמשות חברת מיקרוסופט, חברות מחשבים אחרות ובעקבותיהן הקהל הרחב, לתיאור רשת מחשבים בטכנולוגיית עמית לעמית (P2P). מערכת ההפעלה של מיקרוסופט למשל מאפשרת הרשאת גישה לקבצים, מדפסות, חיבורי אינטרנט ומשאבים משותפים אחרים לכל אחד מחברי קבוצת העבודה.
בתחילת שנות ה-90 הוציאה מיקרוסופט גרסאות Microsoft Windows מסדרת Microsoft Windows 3.x  שנקראו Windows for Workgroups על מנת להדגיש את תכונת שיתוף המשאבים לקבוצות עבודה שנכללו בהן.
בין יתרונות המערכת: נוחות השימוש, העובדה שכל המחשבים החברים ברשת הם "עמיתים" ואין לאף מחשב שליטה על מחשב אחר ברשת.
עלו מספר חסרונות כמו חוסר האפשרות להגן באמצעות סיסמה, הגבלה בכמות המחשבים שיכולים להות חברים באותה רשת והעובדה שכל המחשבים חייבים להיות על אותה רשת.
אוגנדה (1962–1963)

אוגנדה הפכה למדינה ריבונית עצמאית ב-9 באוקטובר 1962. המלכה הבריטית, אליזבת השנייה, נותרה ראש מדינה כמלכת אוגנדה עד שהקשר למלוכה הבריטית נותק ב-9 באוקטובר 1963 וקבקה (מלך) בוגנדה, סר אדוארד מוטסה השני, הפך לנשיא הראשון של אוגנדה.
היסטוריה

השלטון הבריטי הישיר של פרוטקטורט אוגנדה הסתיים בשנת 1962 עם חוק העצמאות באוגנדה, שהעניק את עצמאותו של הפרוטקטורט בשם "אוגנדה" אך שמר על המלכה הבריטית, אליזבת השנייה, כראש המדינה הרשמית ומלכת אוגנדה. תפקידיה החוקתיים כראש מדינה הוקצו בעיקר למושל הכללי של אוגנדה, סר וולטר קוטס, שהיה המחזיק היחיד בתפקיד.
מילטון אובוטה כיהן בתפקיד ראש הממשלה.
בשנת 1963 אימצה אוגנדה חוקה חדשה שניתקה את הקשרים עם המלוכה הבריטית. אוגנדה הפכה לרפובליקה בחבר העמים הבריטי. עם זאת, המדינה האוגנדית החדשה כונתה בכוונה מדינה ולא רפובליקה, וממלכות הילידים המרכיבות אותה (כמו בוגנדה) המשיכו להתקיים.  בתיאור "מדינה" נרמז שהמדינה אינה רפובליקה אלא פדרציה של ממלכות שבטיות. לאחר הכרזת מדינת אוגנדה ב-9 באוקטובר 1963, קבקה (מלך) אוגנדה, אדוארד מוטסה השני, הפך לנשיא הראשון של אוגנדה. אוגנדה לא הפכה לרפובליקה דה יורה עד 1966 עם הסכסוך של אובוטה עם הנשיא אדוארד מוטסה השני.
הערות שוליים

↑  "THE CONSTITUTION OF UGANDA, 1962". Buganda.com. נבדק ב-2017-01-26.
אויגן וולאשק

אויגן וולאשק (בצרפתית: Eugène Walaschek;‏ 20 ביוני 1917 – 22 במרץ 2007) היה כדורגלן ומאמן שווייצרי, ששיחק בעמדת החלוץ.
ביוגרפיה

וולאשק נולד ב-20 ביוני 1917 במוסקבה שברוסיה לאב צ'כי ואם שווייצרית. בגיל שנתיים עבר עם משפחתו לגור בז'נבה ובמהלך הקריירה בשווייץ שיחק במועדונים סרבט ז'נבה, יאנג בויז ברן ולה שו-דה-פון. לאחר שפרש מכדורגל וולאשק היה למאמן וגם לכלכלן במנהל הכספי בז'נבה.
במדי נבחרת שווייץ עשה את הופעת הבכורה בשנת 1937 בניצחון 3–4 על אוסטריה. במונדיאל 1938 היה לאחד מגיבורי הניצחון על גרמניה הנאצית ב-2–4 במשחק החוזר שבשמינית הגמר, כשהוא כובש את אחד השערים. משחקו האחרון במדיה היה בשנת 1945 בניצחון 0–1 נגד צרפת.
עד היום הוא נחשב לכדורגלן השווייצרי היחיד שזכה שיצא עליו סרט, ששמו הוא – "החלום של וולאשק". הוא נפטר ב-22 במרץ 2007 בשווייץ בגיל 89, ובכך היה לשחקן האחרון שנשאר בחיים מבין כלל שחקני סגל נבחרת שווייץ במונדיאל 1938.
The Princess and the Frog

The Princess and the Frog (Original Motion Picture Soundtrack) הוא הפסקול של סרט ההנפשה של דיסני, הנסיכה והצפרדע, אשר יצא לאור על ידי וולט דיסני רקורדס ב-23 בנובמבר 2009, יום אחד בלבד לפני היציאה של הסרט בניו יורק ובלוס אנג'לס. הוא מכיל עשרה שירים מקוריים ושבעה נעימות, כולם למעט אחד הולחנו ועובדו על ידי המלחין רנדי ניומן, שעבד בעבר עם המפיק בפועל של הסרט ג'ון לאסיטר בסרטים של פיקסאר, צעצוע של סיפור, באג לייף, צעצוע של סיפור 2, מפלצות בע"מ ומכוניות. השירים מבוצעים על ידי אמנים שונים שרובם הם מדבבים של דמויות בסרט. נעימות הסרט כוללות ז'אנרים בהשפעה אפרו-אמריקאית כולל ג'אז, בלוז וגוספל.
מתוך הפסקול יצא סינגל אחד בשם "Never Knew I Needed", אשר נכתב ובוצע על ידי ני-יו. לסינגל היה קליפ נלווה, והוא גם נשלח לרדיו הקצבי ב-27 באוקטובר 2009. השירים "Almost There" ו-"Down in New Orleans" מתוך הפסקול היו מועמדים לפרס אוסקר לשיר המקורי הטוב ביותר בטקס פרסי אוסקר ה-82, אך הפסידו לשיר "The Weary Kind" מתוך הסרט "לב לא שפוי". השיר "Down in New Orleans" היה גם מועמד לפרס הגראמי עבור השיר הטוב ביותר שנכתב לסרט קולנוע, טלוויזיה או מדיה חזותית אחרת בטקס פרסי הגראמי 2011.
רשימת רצועות

כל השירים נכתבו והולחנו על ידי רנדי ניומן למעט רצועה 1 שנכתבה על ידי ני-יו.
| The Princess and the Frog (Original Motion Picture Soundtrack)> מס' | The Princess and the Frog (Original Motion Picture Soundtrack)> שם | The Princess and the Frog (Original Motion Picture Soundtrack)> מבצע(ים) | The Princess and the Frog (Original Motion Picture Soundtrack)> משך | The Princess and the Frog (Original Motion Picture Soundtrack)>  | The Princess and the Frog (Original Motion Picture Soundtrack)>  | The Princess and the Frog (Original Motion Picture Soundtrack)>  | The Princess and the Frog (Original Motion Picture Soundtrack)>  | The Princess and the Frog (Original Motion Picture Soundtrack)>  | The Princess and the Frog (Original Motion Picture Soundtrack)>  |
| --- | --- | --- | --- | --- | --- | --- | --- | --- | --- |
| 1. | Never Knew I Needed  | ני-יו | 3:38 |  |  |  |  |  |  |
| 2. | Down in New Orleans (Prologue)  | אניקה נוני רוז | 0:28 |  |  |  |  |  |  |
| 3. | Down in New Orleans  | ד"ר ג'ון | 2:27 |  |  |  |  |  |  |
| 4. | Almost There  | אניקה נוני רוז | 2:24 |  |  |  |  |  |  |
| 5. | Friends on the Other Side  | קית' דייוויד | 3:35 |  |  |  |  |  |  |
| 6. | When We're Human  | מייקל-ליאון וולי, ברונו קמפוס ואניקה נוני רוז בהשתתפות טרנס בלנשרד | 2:22 |  |  |  |  |  |  |
| 7. | Gonna Take You There  | ג'ים קאמינגס בהשתתפות טרנס סימיין על אקורדיון | 1:46 |  |  |  |  |  |  |
| 8. | Ma Belle Evangeline  | ג'ים קאמינגס בהשתתפות טרנס בלנשרד | 1:56 |  |  |  |  |  |  |
| 9. | Dig a Little Deeper  | ג'ניפר לואיס בהשתתפות מקהלת דה פיניקל גוספל ואניקה נוני רוז | 2:48 |  |  |  |  |  |  |
| 10. | Down in New Orleans (Finale)  | אניקה נוני רוז | 1:38 |  |  |  |  |  |  |
| 11. | Fairy Tale/Going Home (נעימה)   | רנדי ניומן | 4:17 |  |  |  |  |  |  |
| 12. | I Know this Story (נעימה)   | רנדי ניומן | 5:27 |  |  |  |  |  |  |
| 13. | The Frog Hunters/Gator Down (נעימה)   | רנדי ניומן | 6:04 |  |  |  |  |  |  |
| 14. | Tiana's Bad Dream (נעימה)   | רנדי ניומן | 6:22 |  |  |  |  |  |  |
| 15. | Ray Laid Low (נעימה; עם חזרה של "Almost There")   | רנדי ניומן; הופעת קמע מאת אניקה נוני רוז | 3:22 |  |  |  |  |  |  |
| 16. | Ray/Mama Odie (נעימה)   | רנדי ניומן | 4:01 |  |  |  |  |  |  |
| 17. | This is Gonna Be Good (נעימה)   | רנדי ניומן | 3:20 |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 80 |
הערות שוליים

↑  "The Princess and the Frog (Original Motion Picture Soundtrack) by Various Artists". iTunes.
| --- | --- |
בקרת זהויות :  MusicBrainz release group: 0307550a-d078-45c6-983f-0e5b3edf79f0
Sparks Fly

"Sparks Fly" (בעברית: "נִיצוֹצוֹת עָפִים") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבומה השלישי, Speak Now. סוויפט כתבה את השיר כשהייתה בת 16, בטרם צאת סינגל הבכורה שלה "Tim McGraw", בשנת 2006. לאחר שביצעה את השיר בהופעה בשנת 2007, "Sparks Fly" זכה לפופולריות בקרב המעריצים של סוויפט. בזמן הפקת האלבום "Speak Now", קיבלה סוויפט בקשות ממעריצים לכלול את השיר באלבום. השיר הופק על ידי סוויפט ונייתן צ'פמן, ונשלח לרדיו הקאנטרי של ארצות הברית דרך חברת ההקלטות ביג משין רקורדס ב-18 ביולי 2011, כסינגל החמישי מהאלבום. השיר היה זמין לרכישה בגרסת CD בחנות הרשמית של סוויפט לזמן מוגבל, ב-10 באוגוסט 2011.
"Sparks Fly" זכה בעיקר לביקורות חיוביות ממבקרי המוזיקה, ששיבחו את על הקצב החיובי שלו. אחרים שיבחו את כתיבתה של סוויפט, וטענו כי השיר הוא שילוב בין קאנטרי לפופ. לאחר יציאתו של "Speak Now", השיר נחת במקום ה-17 במצעד הבילבורד הוט 100 בארצות הברית, ובמקום ה-28 בקנדה הוט 100, הודות להצלחתו המסחרית. לאחר שיצא השיר כסינגל, הוא נכנס מחדש לבילבורד הוט 100 האמריקאי במקום 84. בנוסף, הגיע השיר למקום הראשון במצעד שירי הקאנטרי, והוסמך לתואר פלטינה על ידי איגוד תעשיית ההקלטות האמריקאי (RIAA), לאחר שנמכרו 1,000,000 עותקים. "Sparks Fly" שימש כשיר הפתיחה לסיבוב ההופעות "Speak Now World Tour", שנערך בין השנים 2011–2012. הקליפ הנלווה לשיר בנוי מקטעים של הופעות שונות במהלך סיבוב ההופעות.
רקע וכתיבה

השיר נכתב על ידי טיילור סוויפט לבדה, והופק על ידה ועל ידי נייתן צ'פמן. השיר הוא שיר בסגנון הקאנטרי פופ, המשלב בתוכו גם את סגנון הפופ רוק. את השיר ביצעה סוויפט במהלך סיבוב ההופעות השני שלה, "Speak Now World Tour".
כמו כן, זכה השיר בפרסי בחירת הנוער בקטגוריית "בחירת מוזיקה – שיר קאנטרי".
וידאו קליפ

הווידאו קליפ המלא שיצא עבור השיר בוים על ידי כריסטיאן למב, והועלה לערוץ היוטיוב של טיילור סוויפט ב-11 באוגוסט 2011. בדומה לקליפ של "Fearless", הקליפ מכיל בתוכו קטעים מתוך מופעים שונים של סוויפט.
נכון לינואר 2022, מונה הצפיות של הקליפ עומד על כ-81 מיליון צפיות.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-41 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 41 |  |
| רולינג סטון | כל 206 השירים של טיילור סוויפט, לפי דירוג | 41 |  |
| BuzzFeed | 167 השירים הטובים ביותר של טיילור סוויפט, לפי דירוג | 38 |  |
| NME | השירים הטובים ביותר של טיילור סוויפט, לפי דירוג | 26 |  |
| Paste | 158 השירים הטובים ביותר של טיילור סוויפט, לפי דירוג | 50 |  |
| Uproxx | 50 השירים הטובים ביותר של טיילור סוויפט, מדורגים | 16 |  |
| Vulture | 179 השירים הטובים ביותר של טיילור סוויפט, לפי דירוג | 92 |  |